# Sorjat

Sorjat$^,$$^,$$^,$ (Sorgeat en francés) es una comuna foissenca situada dins lo departament d'Arièja e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Sorjat :
| Pradas | Montalhon | Merial (Aude) La Fajòla (Aude) |
| Inhaus | | |
| | Ax | Ascon |

## Toponimia

La prononciacion es [su'ɾʒat]. Las fòrmas ancianas son Burco en 994, Sorsat en 1118, 1119, 1228, Soriat en 1233, Soriacho, villa de Soriach en 1272, Suriatum, Soriatum, Suriachum, Soriac en 1318-1325, Suryat en 1385, 1390, 1401, 1445, Sorjat, cap a 1460 (Cronica d'Esquerrier). Segon Dauzat, lo nom de Sorjat ven del nom latin d'òme Sorbius e *Surdius, derivat de Surdus, ambe'l sufixe -acum.
Segon Coromines, citat per P. Pojada, Sorjat auriá un radical liguro-« sorotaptic » (i.e. Urnenfelder) comun ambe Soriech e benlèu lo sufixe celtoïde o puslèu liguro-sorotaptic -ate. Segon Felip Carbona, tanben citat per P. Pojada, lo nom poiriá èsser ligat al basc sor(o) « camp, prat, prada » ambe'l basc jats, « balaja, escobat, planta per escoba (ginèsta, etc) » o lo basc iatze, « falguièra fumèla ». Segon Patrici Pojada, las fòrmas en -at altèrnan ambe las en -ac, que son benlèu ipercorrèctas, mès las en -at son las mai nombrosas. Las fòrmas ancianas trantalhan tanben entre Sors- e Sori- (mès -i- grafiava un [i] o un [ʒ] ? ); puèi Sorj-. Lo sens demòra escur.
N.B. Cal èsser prudent ambe las fantasiás « sorotapticas » de Joan Corominas; los mots e los toponimes qu'atribuís a aquela civilizacion son, après examèn, tot banalament celtics e Salàs de Pallars, plaçat entre La Pobla de Segur (Segodunon) e Talarn sul meteis axe d'espandiment es logicament celtic coma los autres dos e pas mai sorotaptic (celtic arcaïc) que las vilas vesinas; simplament, se pòt pas decidir, d'après la fòrma del nom, s'avèm afar ambe de celtic arcaïc, d'epòca camp d'urnas, o de celtic pus recent e i a pas de frontièra entre aquelas epòcas de las lengas celticas. Segondament, lo resultat regular de la derivacion celtica en -ate / -ati es en -às e non pas en -at, çò que vòl díser que Sorjat es pas provesit d'un sufixe celtic.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| mai de 2020 | 2026 | Jérôme Barre | | |
| febrièr de 2015 | 2020 | Emmanuel Fauvet | | retirat de gendarma |
| julhet de 2014 | febrièr de 2015 | Delegacion especiala | | |
| març de 2008 | junh de 2014 | Jean-Marc Herreros | | retirat |
| març de 2001 | 2008 | Henri Rougé | PS | |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Ax; es ara del canton de Nauta Arièja.

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 624 | 300 | 690 | 710 | 757 | 794 | 686 | 644 | 608 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 503 | 502 | 501 | 506 | 450 | 409 | 400 | 404 | 402 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 352 | 335 | 307 | 249 | 227 | 190 | 167 | 151 | 101 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 93 | 80 | 78 | 69 | 81 | 96 | 95 | 96 | Cercar |
| 2009 | 2010 |
| 95 99 | 95 99 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 81 abitants e la densitat èra de 4,28 ab/km².

## Véser tanben

* Comunas d'Arièja

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 413-414
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 661
* ↑ privat de drets civics http://www.ladepeche.fr/article/2014/06/13/1899750-le-maire-condamne-et-les-elus-demissionnent.html
* Portal de Lengadòc